बॉलीवुड सितारों की लाइफ चकाचौंध से भरी होती है। इनके शौक भी बड़े होते हैं। ये एक हाई सोसाइटी में रहते हैं जहां समाज के नियम कायदों को ज्यादा तवज्जो नहीं दी जाती है। जैसे बॉलीवुड में प्यार, शादी, तलाक और ब्रेकअप जैसी चीजें बड़ी कॉमन है। आज हम उन अभिनेताओं से मिलाने जा रहे हैं जो अपनी बीवी को छोड़ प्रेमिका संग लीव इन में रहने लगे थे।
अरबाज खान
अरबाज खान ने 1998 में मलाइका अरोड़ा से शादी की थी। फिर 2017 में इनका तलाक हो गया। तलाक के बाद मलाइका अर्जुन कपूर को डेट करने लगी। दोनों लीव इन में भी रहे। वहीं अरबाज अपनी विदेशी गर्लफ्रेंड जॉर्जिया एंड्रियानी संग रिलेशनशिप में आ गए। कहा जाता है कि दोनों साथ में कुछ समय लीव इन में भी रहे हैं। दोनों फ्यूचर में शादी भी कर सकते हैं।
अर्जुन रामपाल
अर्जुन रामपाल ने 1998 में मेहर जेसिया से शादी रचाई थी। फिर 2019 में इनका तलाक हो गया। यहां हैरत की बात ये है कि तलाक लेने से पहले ही अर्जुन अपनी प्रेमिका गैब्रिएला डेमेट्रिएड्स संग लीव इन रिलेशनशिप में रहने लगे थे। इस दौरान उन्होंने बच्चा भी पैदा कर लिया। उनकी ये अनोखी लव स्टोरी कई दिनों तक मीडिया की सुर्खियों का हिस्सा रही थी।
फरहान अख्तर
फरहान अख्तर ने अधूना भबनी अख्तर से साल 2000 में निकाह किया था। फिर 2017 में दोनों तलाक लेकर अलग हो गए। फिर एक्ट्रेस शिबानी दांडेकर और फरहान अख्तर का लव अफेर शुरू हो गया। दोनों लीव इन में रहने लगे। दोनों ने इसी साल निकाह किया है। दोनों की शादी की तस्वीरें सोशल मीडिया पर बड़ी वायरल हुई थी।
सैफ अली खान
सैफ अली खान को बॉलीवुड का नवाबजादा कहा जाता है। पटौदी खानदान के इस नवाबजादे ने 1991 में अमृता सिंह से शादी की थी। यह लव मैरिज थी। घरवालों के खिलाफ जाकर शादी करने के बावजूद 2004 में इनका तलाक हो गया। फिर सैफ का दिल करीना कपूर पर आकर अटका। 2012 में दोनों ने शादी रचाई, लेकिन इसके पहले दोनों लीव इन में भी रहे।
आमिर खान
आमिर खान ने 1986 में अपने पड़ोस में रहने वाली रीना दत्ता से भागकर शादी की थी। लेकिन ये शादी कुछ ही साल चली और दोनों का 2002 में तलाक हो गया। इसके बाद आमिर खान को फिल्म डायरेक्टर किरण राव से प्यार हो गया। दोनों कई साल लीव इन में रहे। फिर दोनों ने 2005 में शादी रचा ली।
हालांकि जब इस शादी से भी आमिर का दिल भर गया तो उन्होंने 2021 में तलाक ले लिया। इस तलाक के समय आमिर का नाम दंगल फेम फातिमा सना शेख से भी जुड़ा। हालांकि दोनों ने अपने रिश्ते को लेकर कोई आधिकारिक बयान नहीं दिया।